**Pastel Primăvăratic**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastel Primăvăratic

S-a dus neaua de pe coastă,

Dealul şi-a-mbrăcat mantia

În verdele crud de smarald -

Vestind codrului, mărinimia.

Să chiuie copacii-n coruri...

Vuind în freamătul de frunze

Mireasma scumpă a florilor

Adusă-n zbor de buburuze!

Din palme, să bată câmpia

Cu-ncărcătura-n mii de flori,

Sub soarele, care le-alintă

Sub roua, revărsată-n zori!

Să salte văile prin farmecul

Atâtor scumpe paradisuri,

Şi luncile să râdă splendid

Că viaţa creşte-n tufărişuri!

Şi toate-n creşterea sublimă

S-aducă slavă... Creatorului,

Pentru frumoasa privelişte -

Sădind în suflet pace omului!

Flavius Laurian Duverna

25martie 2016